
R E F E R A T

privind aprobarea asocierii între C.L.M.T. şi S.C. „UNITED MEDIA” S.R.L. în vederea construirii, amplasării, folosirii, exploatării şi întreţinerii unui număr de 100 (unasută) refugii de călători în staţiile de transport în comun şi a 50 (cincizeci) locaţii pentru amplasarea de structuri publicitare tip backlit şi billboard

În municipiul Timişoara există un număr de 481 de staţii de transport public de călători dintre care doar 270 sunt dotate cu refugii pentru călători. Dintre cele 270 de refugii pentru călători,150 de refugii au fost amenajate ca urmare a parteneriatului public privat, prin asocierea Consiliului Municipiului Timişoara cu compania SC News Outdoor Romania .

Având în vedere investiţiile mari necesare pentru amenajarea unor refugii de călători în cele 211 de staţii de transport public de călători , administraţia publică locală a fost şi este interesată de iniţiative private care să contribuie la creşterea gradului de confort al timişorenilor prin realizarea de noi refugii de călători.

În acest sens apreciem ca binevenită propunerea  SC UNITED MEDIA S.R.L de a pune bazele unui parteneriat pe 10 ani cu Primăria Municipiului Timişoara , în baza căruia să instaleze cu titlu gratuit un număr de 100 de refugii de călători, în principal în zonele mărginaşe,pentru amortizarea investiţiei aceasta urmând a instala un număr de 50 de panouri publicitare.

S.C. United Media S.R.L. este o companie al carei obiect de activitate este  publicitatea exterioara,  a fost fondata in anul 2002 şi are capital integral romanesc. Într-o perioada relativ scurta de timp United Media  a reusit sa creeze pe piata de profil o retea nationala de panotaj publicitar, oferind astfel clientilor sai  servicii de prezentare la nivelul intregii tari.


Interesul exprimat de SC UNITED MEDIA S.R.L.  nu urmăreşte a concura  refugiile situate in zonele centrale sau de a crea o competitie in acest sens, ci vine în întâmpinarea nevoilor administraţiei publice locale, într-o perioadă de criză.

Menţionăm că, după cum rezultă din oferta scrisă, depusă prin adresa nr. SC2009-22550/23.09.2009, SC UNITED MEDIA S.R.L. solicită încheierea unui nou contract de asociere cu instituţia noastră pentru 100 locaţii în staţiile de refugii pentru călători şi arată că, va asigura intreaga logistica necesara implementarii si finalizarii proiectului, iar curatenia si intretinerea  mobilierului stradal instalat vor fi asigurate gratuit de societate pe durata existentei parteneriatului propus. 



Având în vedere prevederile Legii nr. 273/2006 privind finanţele publice locale, actualizată;


În conformitate cu prevederile art.36 alin.(2) lit.(c) şi (e), alin.5 lit.(a) din Legea nr. 215/2001 republicată, privind administraţia publică locală;

P R O P U N E M 



Aprobarea asocierii Municipiului Timişoara cu S.C. „UNITED MEDIA” S.R.L. în vederea construirii, amplasării, folosirii, exploatării şi întreţinerii unui număr de 100 (unasută) refugii de călători în staţiile de transport în comun şi a unui număr de 50 (cincizeci) locaţii pentru amplasarea de structuri publicitare tip „backlit” şi „billboard”. 



Contractul de asociere dintre Municipiul Timişoara şi S.C. „UNITED MEDIA” S.R.L. va stabili condiţiile asocierii, locaţia amplasamentelor şi va fi supus aprobării Consiliului Local. 

